Családháló Meddőség: a stressz valóban mumus, vagy eltúlozzák a jelentőségét?
A férfiakból elsőre a családalapítás egészen más reakciót vált ki, mint a nőkből. Főleg akkor, ha azt előre eltervezik, vagy akkor, ha nem sikerül olyan gyorsan, mint szeretnék. Ilyenkor a stressz veszi át az uralmat, ami akár a szexualitásra is rányomhatja a bélyegét.
2018. november 04. ratkotunde.hu
A szó önmagában nem mond sokat az emberek többségének. Hát persze, idegeskedünk, hiszen van bajunk elég: a munka, a magánélet, a családalapítás, elromlik az autó, gondok vannak a hitelekkel, stb. Vagyis a stresszt a mindennapok részének tekintjük, és egészen el is fogadjuk, hogy ez rendben van így, hiszen mindenki idegeskedik. És ha mindenki ezt teszi – és szemmel láthatóan kutya bajuk – akkor csak nem lehet belőle nagy baj.
Számukra a családalapítás gondolata is egy kissé más. Mivel nemi sztereotípiák hatása alatt élünk, így a férfi, ha családot alapít, köteles annak ellátásáról is gondoskodni, méghozzá úgy, hogy a gyerekek semmiben ne szenvedjenek hiányt. Emiatt a családtervezés rendszerint együtt jár a munka fokozásával, és a törekvéssel arra, hogy több és több pénzt kereshessen az erősebbik nem képviselője. Ez pedig olyan magasságokba emelheti – és sajnos nagyon sokszor emeli – a stressz szintet, ami már nem csak hormonális kilengéseket okoz, hanem a szexuális teljesítményt is tönkreteszi. Ez pedig fokozottan igaz abban azesetben, ha a pár kénytelen szembenézni a meddőség problémájával is.
A stressz romboló hatása nem csak a szexualitásban mutatkozik meg. sokszor gondoljuk, hogy semmi baj nem lesz, hiszen nincsenek külső jelei problémának, azonban a szervezetben már folyamatban vannak a gondok. A stresszhormonok ugyanis közvetve és közvetlenül hatással vannak a spermatermelésre is, minőségi és mennyiségi romlást okozva. A sperma minősége pedig döntően befolyásolja a sikeres családalapítást.
Ratkó Tünde a ratkotunde.hu-nak elmondta, hogy a stressz ellen nem könnyű tenni. Nagyon könnyű azt mondani, hogy ne stresszeljünk, ehhez ugyanis olyan dolgokat kellene elengedni, melyek mélyen és erősen foglalkoztatják az embert. A stressz ellen jó megoldás a mozgás, mivel nem csak ellazulni segít, hanem a romboló hatást is ellensúlyozza valamelyest.
stressz fogantatás meddőség